แรงซื้อบลูชิพหนุน SET ปิดพุ่ง 14.19 จุด
แรงซื้อบลูชิพหนุน SET ปิดพุ่ง 14.19 จุด โดยดัชนีปิดตลาดวันนี้ อยู่ที่ระดับ 1,726.67 จุด บวก 14.19 จุด หรือ 0.83% มูลค่าซื้อขาย 6.69 หมื่นลบ.
16 ต.ค. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,726.67 จุด บวก 14.19 จุด หรือ 0.83% มูลค่าซื้อขาย 6.69 หมื่นลบ.
10 หุ้นดันดัชนีวันนี้

ตลาดหุ้นเอเชีย

ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นตามตลาดหุ้นในภูมิภาคเอเชียที่ส่วนใหญ่อยู่ในแดนบวก โดยตลาดบ้านเราได้รับแรงซื้อหุ้นขนาดใหญ่ ไม่ว่าจะเป็นหุ้นกลุ่มพลังงานและกลุ่มแบงก์
นอกจากนี้ยังได้แรงหนุนจากหุ้นในกลุ่มโรงพยาบาลเข้ามาด้วยจากการเก็งผลประกอบการที่คาดว่าจะออกมาดี พร้อมคาดว่าจะมีกระแสเงินทุนไหนเข้าหลังเงินบาทยังทรงตัวในลักษณะแข็งค่า
ทั้งนี้ ปัจจัยนอกประเทศยังต้องติดตามสถานการณ์ในคาบสมุทรเกาหลี หลังจากที่ทางสหรัฐฯ กับเกาหลีใต้จะร่วมกันซ้อมรบ ทำให้เกิดความวิตกว่าเกาหลีเหนืออาจยิงขีปนาวุธออกมาอีก ส่วนปัจจัยในประเทศติดตามการทยอยประกาศผลประกอบการของแบงก์ขนาดใหญ่
ส่วนแนวโน้มการลงทุนในวันพรุ่งนี้ (17 ต.ค.) นักวิเคราะห์ประเมิณว่า ตลาดยังมีโอกาสที่จะปรับตัวขึ้นไปต่อได้ แต่ให้ระวังแรงขายหลังจากขึ้นมามากแล้ว พร้อมให้แนวรับ 1,720 จุด ส่วนแนวต้าน 1,735 จุด
 